Aleksandra Kosteniuk
Aleksandra Kosteniuk (rus. Александра Костенюк; g. 1984 m. balandžio 23 d. Permėje) – rusų šachmatininkė, dvyliktoji istorijoje pasaulio moterų klasikinių šachmatų čempionė (2008–2010 m.), šachmatų 960 pasaulio moterų čempionė (2006 ir 2008 m.), Europos moterų šachmatų čempionė (2004 m.), Rusijos moterų čempionė (2005 m.). Didmeistrė: moterų nuo 1998 m., vyrų nuo 2004 m. Jos sesuo Oksana Kosteniuk irgi šachmatininkė – FIDE moterų meistrė. 2022 metais po Rusijos invazijos į Ukrainą ji pakeitė šachmatų federaciją ir nuo 2023 metų kovo mėn. atstovauja Šveicarijai.